google/wiki40b huggingface dataset:
Tingenes internett

Tingenes internett, også kjent under det engelske begrepet Internet of Things (IoT), er nettverket av identifiserbare gjenstander som er utstyrt med elektronikk, programvare, sensorer, aktuatorer og nettverk som gjør gjenstandene i stand til å koble seg til hverandre og utveksle data. 
Radiofrekvensidentifikasjon blir ofte sett som en forutsetning for tingenes internett. 
Hvis alle objekter og mennesker til daglig var utstyrt med radiomerker, kunne de identifiseres og lageropptelles av computere.
Men unik identifikasjon av ting kan oppnås ved andre midler såsom strekkoder eller matrix-koder (for eksempel QR-kode).
Det er anslag på at 200 milliarder enheter blir koblet i nær fremtid.
Begrepet ble først populært gjennom Auto-ID Centeret og relaterte markedsanalyseutgivelser. Uttrykket Internet of Things ble første gang anvendt av Kevin Ashton i 1999.

Manglende sikkerhet?

Der er kritikk av tingenes internetts datasikkerhet, blant annet grunnet utilstrekkelig sikkerhetsnivå av krypteringen og for lett nettadgang – og tingene, for eksempel profesjonelle nettilkoblede overvåkningskameraer, DSL-modemer, hjemmeroutere, kjøleskap, toaletter, smart-TV, bygningsautomatikk, industriautomatikk, videoopptakere – blir ytterst sjeldent oppdatert for sårbarheter, hvis det i det hele tatt er mulig å få sikkerhetspatchet firmware til dem.
Der har vært noen forslag til hvordan sikkerheten kan forbedres. Et av dem er Trusted Platform Module med den rette test firmware ifølge Fraunhofer-Gesellschaft.
Det libanesiske kommunistpartiet

Det libanesiske kommunistpartiet (LCP, arabisk: الحزب الشيوعي اللبناني Hizbu-sh-shuy'uī-l-lubnānī) er et kommunistisk politisk parti i Libanon, grunnlagt i 1924 av den libanesiske forfatteren og reporteren Youssef Ibrahim Yazbek, og Fou ' ad al-shmeli, en arbeider på en tobakkfabrikk fra Bikfaya.
Curare

Historien

I 1596 nevnte sir Walter Raleigh pilgifter i boka Discovery of the Large, Rich, and Beautiful Empire of Guiana (nå Guyana)(Oppdagelsen av det store, rike og vakre Guyana-riket). Det er mulig at giften han beskrev ikke var curare. De tidligeste europeiske oppdagelsesreisende lærte om flere dødelige planteekstrakter fra Amazonas som ble kalt curare. Alexander von Humbolt skrev i 1800 en beskrivelse av hvordan giften ble fremstilt fra planter av de innfødte ved Orinoco-elva.  
I 1811 til 1812 gjorde Sir Benjamin Collins Brodie forsøk på dyr med curare og viste at dyret overlevde uten ettervirkninger bare respirasjonen holdes vedlike mens giften virker.
Charles Waterton beskrev i 1825 hvordan han holdt et esel levende under påvirkning av curare med kunstig åndedrett med belg og en tracheostomi, som er et hull inn i luftrøret der det legges en slange som dyret / pasienten puster igjennom.
I 1850 viste George Harley at curare var effektivt i behandling av stivkrampe og ved forgiftning med stryknin.
Henry Hallett Dale beskrev effekten av acetylcholin i 1914. Etter 25 år viste han at acetylcholin er del av den nevromuskulære signaloverføringen som blokkeres av curare.
Det mest kjente og historisk viktigste curare-giftstoffet er d-tubocurarine. Det ble i 1935 isolert fra en museumsprøve av curare av Harold King som arbeidet i Sir Henry Dales laboratorium i London. Han greide også å fastslå den kjemiske strukturen av stoffet. Stoffet ble lansert i 1940 som muskelavslappende middel under operasjoner. Curare er ufarlig å spise fordi det er et for stort molekyl til å suges opp av tarmen. Det vil være virksomt om det kommer i blodbanen i et sår eller om det settes som intravenøs injeksjon. Byttedyrene er derfor trygge å spise selv om de er drept med curareinnsatte piler.

Farmakologiske egenskaper

Curare er eksempler på ikke-depolariserende muskelavslappende midler. De blokkerer nikotin-acetylcholin reseptorene som er en av to typer cholinerge receptorene på den postsynaptiske siden av den nevromuskulære overgangen på enden av nerven til muskulaturen.
Curare er etterfulgt av flere syntetisk fremstilte midler som har de grunnleggende egenskapene, men med langt færre bivirkninger.
Julebord

Historie

Skikken med julebord oppstod i middelalderen, da det var vanlig å la maten stå framme hele jula slik at fattige og omstreifere kunne forsyne seg. 
Før var det også vanlig å la restene etter julemåltidet ligge igjen på bordet julenatta for å blidgjøre de underjordiske eller gårdsnissen.

Meny

Tradisjonelle juleretter i Norge er risengrynsgrøt, ribbe, pinnekjøtt, julepølse, medisterkaker, lutefisk, juletorsk men også nyere retter som kalkun og annet. Desserter kan være molter, trollkrem, riskrem, hermetiske fersken og annet.
My Heart Cries for You

«My Heart Cries for You» er en populærmusikksang, tilpasset av Carl Sigman og Percy Faith, etter en fransk sang fra 1700-tallet.
Den sentimentale balladen ble spilt inn på plate mot slutten av 1950 av Guy Mitchell with Mitch Miller and his orchestra. Den ble utgitt av Columbias Records med katalognummer 39067.
Komposisjonen ble også arrangert og spilt inn på LP-plate av John Serry Sr. and his ensemble for Dot Records (katalognummer DLP-3024)
Den er utgitt i  tallrike coverversjoner. Blant hitinnspillingene var de med Vic Damone, Evelyn Knight og Dina Shore.
Dinah Shore with Chorus & Orhcestra Cond.: Henri René spilte den inn i New York City 29. oktober 1950. Den ble utgitt på RCA Victor 20-3978 (i USA), på His Master's Voice B 10026 og på His Master's Voice A.L. 3163 (sistnevnte i Norge).  
Sangen har også blitt spilt inn på plate av Elvis Presley og dusinvis av andre artister.
På sitt «comeback»album, The Moon Was Blue, fra 2005, spilte Bobby Bare inn en versjon av «My Heart Cries for You».
På sitt album If Your Memory Serves You Well spilte Serena Ryder inn en coverversjon av denne samt av mange andre klassikere.

Norsk versjon

Egil Hagen har skrevet en norsk tekst. Den norske tittelen er «Du er alt for meg».
Mogotón

Mogotón er det høyeste fjellet i Nicaragua med sine 2107 moh. Fjellet ligger på grensen mellom Nicaragua og Honduras.
Advent City

Advent City er en fraflyttet gruvelandsby ved Revneset, på den østlige siden av Adventfjorden på Spitsbergen, Svalbard. Den eksisterte fra 1904 til 1917 som bosted for arbeidere i kullgruvene som ble drevet av gruveselskapet Spizbergen Coal and Trading Company Limited fra Sheffield, England. Det første året fantes det kun en bygning, men neste sommer ble det lagt opp to gater med flere hus og et bakeri.
Kullet hadde dårlig kvalitet og driften ble derfor innstilt allerede i 1908. I 1916–1917 ble de gjenværende husene flyttet til Hiorthhamn, en bosetning 2,5 km sørøst langs samme fjord. Kun grunnmurene er derfor igjen i dag.
Heterogent nettverk

Et heterogent nettverk er et datanett som forbinder datanett og annet utstyr med forskjellige operativsystemer og/eller protokoller. Eksempelvis er lokalnett som forbinder datamaskiner med Windows, Linux og Macintosh heterogene nettverk. Et trådløst nettverk som sørger for en tjeneste gjennom et trådløst lokalt datanett og som kan opprettholde tjenesten når det svitsjes til et mobilnett, blir kalt et trådløst heterogent nettverk.
Løvtreløper

Utseende

En middelsstor (12-22 mm), noe kraftig trebukk med ganske korte antenner. På farge er den gulbrunt-spraglete. Den kjennes lettes på at hver dekkvinge har en skrå, svart tverrstripe omtrent i midten, denne er bredt kantet med okergult på begge sider. Antennene er ganske kraftige og rundt en tredjedel så lange som kroppen. Hodet er firkantet, med påfallende lange, helt parallelle tinninger bak fasettøynene. Tinningen er nær dobbelt så lang som fasettøyet. Pronotum er litt lengre enn bredt, sterkt hvelvet, med en kort men kraftig pigg midt på hver side. Den fremre delen danner en markert krage. Dekkvingene har tre lengderibber hver, men disse er mindre markerte enn hos bartreløperen. Beina er grå, temmelig lange og kraftige. Larven er opptil 3,5 centimeter lang, hvit, ganske flat og langstrakt. Hodet er bredt og kileformet, kjevene kraftige. Bakerst på ryggen har den en kraftig tagg.

Levevis

Larvene lever under barken på døde løvtrær, sørlig bjørk og eik. Av og til kan de også finnes i bartrær. De gnager flate, svingende, ca. 15 mm brede ganger mellom barken og veden. De voksne billene løper rundt på døde stammer (gjerne nyfelte) om våren, de er livlige og flyr gjerne. De besøker gjerne blomster, særlig på mjødurt, for å spise pollen.

Utbredelse

Arten er utbredt over hele Palearktis. I Norge er den vanlig over hele landet bortsett fra Finnmarksvidda.
Galatabroen

Historie

På 1800-tallet var befolkningsveksten i bydelene og forstedene nord for blitt så heftig at det ikke lenger var tilstrekkelig med ferjetrafikk med store robåter over til sentrum. På initiativ av Bezmiâlem, mor til sultan Abdülmecid, ble det i 1845 bygd en trebro over sundet. I 1863 ble besøk av keiser Napoléon III benyttet som anledning til å forbedre trebroen.
I 1875 ble det bygget en jernbro her, av et britisk firma. Denne ble så i 1912 erstattet av en ny pongtongbro i to etasjer, utført av det tyske MAN-Werk Gustavsburg.
Fra 1845 til 1930 måtte ikke bare kjøretøyer, men også fotgjengere, betale bompenger.
Fra 1937 til 1938 utbedret MAN Werk Gustavsburg pongtongbroen. 
Etter en brann i 1992 ble broen først tatt ned, og av noen av delene derfra ble det bygd en bro mellom Balat og Hasköy. Denne ble imidlertid kort tid etter fjernet fordi den viste seg å ga ugunstig innvirkning på vannutvekslingen i Det gyldne horn.
Den 42 meter brede broen som nå (2016) står på stedet, er en toetasjes konstruksjon som ble ferdig i 1992. Den ble tegnet av den tyske byggingeniør Fritz Leonhardt av et konsortium med blant andre firmaet Thyssen. Den har 114 pilarer, og er den første broen på stedet som er fast forankret på bunnen av sundet. Siden 2002 har første etasje av broen fått kafeer og restauranter.
Didrik Munch

Utdannelse og karriere

Munch har Politihøgskolen, er utdannet jurist og arbeidet som politibetjent og politijurist, før han gikk over i det private næringsliv. Han begynte i Bergen Bank og ble etter fusjoner i banksektoren representert i konsernledelsen i Den norske Bank. 
I 1997 gikk Munch over i mediebransjen og ble administrerende direktør i avisen Bergens Tidende. Munch var sentral i arbeidet med å fusjonere de største regionavisene i Norge og ble i 2008 konsernsjef i Schibsted-selskapet Media Norge. Da Schibsted Norge ble etablert i 2012, ble Munch konsernsjef der.
Han er eller har vært styreleder i en rekke norske mediebedrifter, som Aftenposten, Bergens Tidende, Stavanger Aftenblad, Fædrelandsvennen og Finn.no.

St. Olavs orden

Fra 2003 har Munch vært medlem av ordensrådet i St. Olavs Orden, der han fra 1. juli 2009 er visekansler. Kongen utnevnte i 2010 Munch til ridder av 1. klasse av St. Olavs orden «for fortjeneste av St. Olavs Orden.»
Fylkeshuset i Tromsø

Fylkeshuset i Tromsø er Troms fylkes administrasjonssenter med kontorer for Troms fylkeskommune, Fylkesmannen i Troms og Statens vegvesen.
Fylkeshuset ligger på Strandveien i Tromsø sentrum. Hovedbygget ble bygd i 1922 som sykehus, og frem til 1991 brukte Regionsykehuset i Tromsø (nå Universitetssykehuset Nord-Norge) lokalene. Etter at sykehuset flyttet til nye lokaler på universitetstomten i Tromsø i 1991, ble bygningene pusset opp og tatt i bruk av Troms fylkeskommune og Fylkesmannen i Troms.
Steve Jobs

Apple

I 1976, da Jobs var 21 og Wozniak var 26 grunnla de Apple Computer i garasjen til familien Jobs. Deres første produkt var den personlige datamaskinen Apple I. I 1977 lanserte Apple oppfølgeren, Apple II, som ble en stor suksess og gjorde Apple til en stor spiller i den gryende databransjen. I 1980 ble Apple børsnotert, og både Jobs og Wozniak ble mangemillionærer.
I 1983 hentet Apple inn John Sculley til å ta over ledervervet fra Jobs. Sculley, som kom fra Pepsi-Cola, fikk det legendariske spørsmålet fra Steve Jobs: «Do you want to spend the rest of your life selling sugared water, or do you want a chance to change the world?»  (Vil du selge sukret vann resten av livet, eller vil du ha en mulighet til å forandre verden?)
Sculley kom umiddelbart godt overens med Jobs, men i 1985 endte en maktkamp mellom de to med at Jobs forlot selskapet, men ikke før de i 1984 hadde introdusert Apples største suksess, den personlige datamaskinen Macintosh.
Etter å ha forlatt Apple dro Jobs på en lengre ferie i Italia, før han grunnla dataselskapet NeXT Computer i 1985. I 1996 ble NeXT kjøpt opp av Apple, og i 1997 tok Jobs igjen over ledervervet for Apple etter at daværende administrerende direktør, Gil Amelio, hadde fått sparken av styret.
I 1986 kjøpte Jobs datagrafikkavdelingen i Lucasfilm Ltd, som ble skilt ut som Pixar Animation Studios. Han ble kreditert i Toy Story (1995) som utøvende produsent og forble administrerende direktør og majoritetseier på 50,1% til oppkjøpet av Walt Disney Company i 2006.  Oppkjøpet gjorde Jobs til Disneys største enkeltaksjonær på syv prosent og medlem av Disneys styre.
24. august 2011 ble det kjent at Steve Jobs hadde sagt opp sin stilling som leder av Apple med umiddelbar virkning, og at Tim Cook overtok som konsernsjef, siden han mente han «ikke var i stand til å oppfylle sine forpliktelser og forventninger som sjef for Apple», grunnet sykdom. Jobs kunne to uker før dette registrere at Apple var nå blitt verdens mest verdifulle selskap.

Pixar

I 1986 kjøpte Jobs Lucasfilms data-animasjons-avdeling for fem millioner dollar, som han førte videre under navnet Pixar. Da Pixar ble kjøpt opp av Walt Disney Company etter suksessfilmen Toy Story, ble Jobs største enkeltaksjonær i Disney-konsernet.

Privatliv

Jobs giftet seg med Laurene Powell 18. mars 1991, og de hadde tre barn sammen, Reed, Erin og Eve. Han hadde også en datter fra et tidligere forhold med Chrisann Brennan, Lisa  Nicole Brennan-Jobs, født 17. mai 1978.
Han ble diagnostisert med bukspyttkjertelkreft i oktober 2003, og etter at han forgjeves hadde forsøkt å bli kurert ved hjelp av alternativ medisin i ni måneder, ble han operert i juli 2004. 5. oktober 2011 meldte Apple at Jobs var avgått ved døden.
Kommuneingeniør

Historie

På 1800-tallet og langt inn på 1900-tallet var det ulikt lovverk for bykommuner og landkommuner. I 1845 ble den første alminnelige bygningslov vedtatt. Den var bare gjeldende i bykommuner og en stripe på 75 alen (ca. 47 meter) på utsiden av bygrensen, men loven kunne også settes i kraft for forsteder til byer og større tettbebyggelser. Der loven var gjeldende skulle det opprettes bygnings- og reguleringskommisjoner som skulle forestå planlegging av gater og plasser, og det ble gitt mulighet for ekspropriasjon av grunn for anlegg av gater og veier.
Ved ny lov av 1869 ble det åpnet mulighet for at bygningsloven også kunne innføres i hele landkommuner, som da fikk status som bygningskommuner. I slike kommuner ble det etterhvert nødvendig å ansette en person med teknisk kompetanse som hadde ansvaret såvel for arbeidet med byggeprosjekter, som for de tekniske anlegg. Vedkommende fikk gjerne betegnelsen kommuneingeniør.
1. januar 1966 trådte det en ny bygningslov i kraft, og for første gang ble bygningsloven gjeldende for hele landet. I stedet for bygnings- og reguleringskommisjoner skulle nå kommunestyret velge et bygningsråd som skulle foreta politisk behandling av plan- og byggesaker. Dette førte til ytterligere behov for administrasjon, og kommuneingeniører ble nå ansatt også i flere små kommuner.
F*

Eksempel

Følgende eksempel er kode skrevet i F*:
module Hellotype zero = x:int{x=0}let fail = assert<0=1> ()
Ygapema

Utseende

Middelsstore, slanke, mørkbrune til svarte trebukker med gule eller hvite tegninger på dekkvingene og pronotum. Antennene er tydelig fortykkede mot spissen, mindre enn halvparten så lange som kroppen. Pronotum er rundet, noe innsnevret ved roten. Dekkvingene er litt avsmalnende bakover. Beina er ganske lange, lårene litt klubbeformede.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er kjent fra Colombia i nord til Argentina i sør.
OpenMoko

OpenMoko er et prosjekt med det mål å skape en åpen GSM smarttelefon-plattform, som følger fri programvare-filosofien. Plattformen bygger på GNU/Linux sammen med et grafisk brukermiljø basert på X.org-serveren, GTK+-verktøyene og Matchbox vindusbehandleren. Pakkehåndteringssystemet ipkg blir brukt for installasjon/avinstallasjon av programvare.
OpenMoko ble annonsert i 2006 av grunnleggeren First International Computer (FIC). Den første maskinvaren med støtte for OpenMoko er FICs mobilenhet kalt Neo1973, forløperen for Neo Freerunner.
VD 17

Verzeichnis der im deutschen Sprachraum erschienenen Drucke des 17. Jahrhunderts (VD 17, «Fortegnelse over trykte utgivelser i det tyske språkområdet fra 1601 til 1700») er en bibliografisk database som utgjør en retrospektiv nasjonalbiografi for årene 1601 til 1700.
Prosjektet startet opp i 1996 og er finansiert av Deutsche Forschungsgemeinschaft.
VD 16 er en sammenlignbar bibliografi for det 16. århundre (1501–1600), mens VD 18 (1701 til 1800) er under planlegging.
Yngvar Nielsen

Bakgrunn

Yngvar Nielsen var sønn av telegrafdirektør Carsten Tank Nielsen. Han er særlig kjent for et omfattende historisk forfatterskap og sin Reisehaandbog over Norge som kom i 12 opplag mellom 1879 og 1915 og hadde stor betydning for utviklingen av fotturismen i Norge. Han var en tidlig forkjemper for å opprette naturreservater i Norge. Som historiker plasserte han seg på konservativ side (sammen med blant andre Ludvig Daae) og la vekt på materielle forklaringer i motsetning til idealistiske, som for eksempel Ernst Sars sto for. Nielsen hadde som historiker en internasjonal orientering, i sterk motsetning til Venstre-historikernes dominerende nasjonalisme. Nielsen var nasjonsbygger, men ikke nasjonalist. Ikke minst i studiene av begivenhetene i 1814 ga han et internasjonalt perspektiv på begivenhetene som hadde vært fraværende i norsk historieskrivning. 
Yngvar Nielsen var rådgiver for kong Oscar II og lærer for kongens sønner. Nielsen var en meget aktiv skribent og i perioder tilknyttet Aftenpostens politiske redaksjon som lederskribent. Under kampen om parlamentarismen, som han var motstander av, var han en av de mest markante folketalerne og debattantene. Yngvar Nielsen var mangeårig medlem av Høyres sentralstyre (1884–1898). Han var sterk tilhenger av unionen med Sverige.
Yngvar Nielsens viktigste verk som historiker er kanskje biografien over Eidsvollsmannen Herman Wedel Jarlsberg: Lensgreve J. C. H. Wedel Jarlsberg 1779-1840, utgitt 1901-02. Andre betydelige historiske avhandlinger er Jens Bjelke til Østraat utgitt 1872, Bidrag til Norges historie i 1814, to bind, 1882 og 1886, Norges Historie efter 1814, utgitt 1882–1892. Han utga sine erindringer i fire bind: En Christianiensers Erindringer, 1910, Under Oscar IIs Regjering, 1912, Fra Johan Sverdrups Dage, 1913, Da Unionen skulde briste, 1915.

Utmerkelser

Yngvar Nielsen ble i 1882 hedret med Kong Oscar IIs belønningsmedalje, han ble slått til ridder av 1. klasse av St. Olavs Orden i 1894 og mottok kommandørkorset i 1911. Han var og ridder av den svenske Nordstjerneordenen og innehaver av flere utenlandske ordener.
The Document Foundation

The Document Foundation er en ikke-kommersiell organisasjon som fremmer fri og åpen programvare programvare for dokumenthåndtering. Organisasjonen ble grunnlagt 28. september 2010 av medlemmer av OpenOffice.org-fellesskapet. Organisasjonens formål er å håndtere og utvikle den frie og åpne kontorprogramvaren LibreOffice, uavhengig av leverandørers kontroll og med støtte for formatet OpenDocument. The Document Foundation er registrert i Tyskland som en stiftelse.
Organisasjonen ble delvis skapt av frykt for at Oracle Corporation, etter oppkjøpet av Sun Microsystems, ville stanse utviklingen av OpenOffice.org, slik de hadde gjort med OpenSolaris.
Samsaya

Barndom

Samsaya ble født i Hamirpur, Nord-India. Elleve måneder gammel flyttet hun til Oslo sammen med familien hvor hun vokste opp på Ellingsrud. Hun gikk på Ellingsrudåsen barneskole, Ellingsrud ungdomsskole og deretter på Hellerud videregående skole. Hun var også veldig aktiv og spilte fotball i flere år for Ellingsrud (EIL). 
Hun ble tidlig påvirket av hiphop og hørte på blant annet Public Enemy. Som 19-åring medvirket Samsaya i Ungdommens Kulturmønstring med sitt daværende band. Bandet deltok også på NM i rock, hvor de havnet på andreplass, selv om de egentlig spilte R'n'B-pop.

Artist

I 2004 ble albumet Shedding Skin utgitt. Samsayas første single, «Change», kom ut i august 2008. Neste plate ble utgitt høsten samme år. Hennes egen label er Lotus Records.
Låten hennes «Dodge it» er blitt brukt i den Oscar-nominerte og Golden Globe-vinnende filmen The Wrestler.

Skuespiller

Hun hadde roller i grøsseren Villmark og Varg Veum-filmen Begravde hunder. Samsaya var også programleder på The Voice.Hun hadde også en rolle I jul I svingen på nrksuper.

TV, radio, annet

I tillegg til filmroller, har Samsaya vært med på norsk TV og radio. I 2008 var hun VJ på musikk-kanalen, The Voice TV der hun ledet det populære programmet Topp 10. 
I 2009 var hun blant annet forsidemodell for Henne og med i flere TV-program: Det store korslaget, 4-stjerners middag halv åtte på TVNorge og Zebra Grand Prix på TV2.
Hun har vært med på 4. stjerners reise der hun avslørte at hun tidligere het Sampda. Hun giftet seg sommeren 2013 med den svenske musikeren Andreas Grega.
Bothynus horridus

Utseende

En middelsstor (ca. 20 millimeter), avlang, blank, lyst rødbrun hornbille. Arten er noe mer langstrakt enn de fleste andre Bothynus-artene. Hodet er uten horn. Hannen har en nokså stor grop foran på pronotum, med et kort, butt horn ved forkanten. Pronotum er ganske fint og spredt punktert bortsett fra gropen som har kraftig mikroskulptur. Dekkvingene har fine punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er kjent fra Brasil, Paraguay og Argentina.
Longdé

Longdé (wylie: klong sde, sanskrit: abhyantaravarga) er navnet på en av tre inndelinger innenfor Dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Ifølge Mahāvarntaprasaranirajatantranāma inneholder avdelingen 12 forskjellige tantriske tekster.
Thondup & Talbott (1997: p. 48) har påpekt at det bare er syv av disse som er bevart.